Reede õhtul Sindi seltsimajas toimunud konservatiivide klubiõhtul kõneldi Euroopa Liidu olematust lõunapiirist, Eesti omavalitsuste haldusjaotuse muutmisest ja muust. Vestlusringi oli kutsutud riigikogu Euroopa Liidu asjade komisjoni aseesimees Jaak Madison, kes rääkis meelsasti kolmekümne poliitikahuvilisega väga erinevatel teemadel.
#000001
Äsja Lesbose saarel ja Ateena lähistel põgenikelaagreid külastanud Madison ennustab Kreekale peatset migratsioonikatastroofi. Tõelist abi vajavaid süürlasi tuleb toetada Jordaanias, mitte sõlmida Euroopale kahjulikke lepinguid Türgiga, keda ei huvita põgenike saatus, vaid kes taotleb omakasu eurorahade ja viisavabaduse saamiseks. Ta osundas ajaloolisele tõsiasjale, et Türgi kasutab võimalust igipõlise vaenlase Kreeka survestamiseks.
#000002
"Pole kahtlustki, et ollakse hästi teadlikud inimkaubitsejate sahkerdamisest Türgis. Kui Frontexi meeskonnast helistatakse Türgi rannakaitsele vastaskaldalt merele saadetavatest alustest, siis sageli ei võetagi telefoni hargilt. Aga põgenike või illegaalide merele hulpima pääsemise järel asutakse hädakarjeid saatma, et kreeklased päästaksid merehädalised oma territoriaalveest. Kahe riigi vahel vabavesi puudub. Piiri ületamise järel tõmmatakse kummipaat lõhki ja uppuvalt aluselt tuleb ÜRO mereõiguse konventsiooni kohaselt hädalised päästa," rääkis Madison.
#000003
Ennustatakse, et märtsis saabub Kreekasse umbes sada tuhat illegaali või põgenikku. Seni on alates selle kuu algusest tulnud kõigil päevadel ligemale 3000 inimest, kelle päritolumaa võib olla koguni Nepal, Pakistan, Bangladesh, saabutakse Afganistanist, Iraagist, Iraanist. Kasutatakse võltsitud passe ja kinnitatakse, et ollakse süürlased, aga tõelisi süürlasi pole palju.
#000004
Kuid Eestis on rahval oma mured, ka Sindi linnas. Kogu riigi üks eakamaid, kui mitte kõige vanem Sindi linnavolikogu liige Aleksander Kask soovis riigikogu noorimalt liikmelt selget vastust, milline on EKRE seisukoht valdade sunniviisilise liitmise osas. Seda küsimust kordas ta veel korduvalt, et asi selge oleks. Madisoni kinnitusel nende erakond ja fraktsioon ei toeta sunniviisilist liitmist.
#000006
"Liituja võib saada küll hüvitist, aga selle raha eest saab paremal juhul kilomeetri teed korda ja hiljem jääb liidetud piirkond ääremaana oma probleemidega ikkagi üksinda. Räägitakse tugevamate keskuste loomisest, mis tähendab äärealade võimaluste vähendamist," arutles Madison. Parim lahendus inimeste vähenemisele oleks tema arvates hoogsam laste tegemine.
#000007
Madison tunnustas Andrus Ansipit, kes tuli toime valitsuse juhtimisega, mida praegune peaminister ei suuda. Paljude asjade paranemise võimalust näeb ta pärast valitsuse vahetumist. See võivat juhtuda varem, kui arvame.
#000008
Mõttevahetust tekitas piirilepingu ratifitseerimise mõttelagedus. Madison ei pea selles küsimuses otsustajaid rumalateks, pigem väga tarkadeks. Aga just sellepärast ei mõista ta nende tegevuse tegelikke motiive. Näiteks on lausa naeruväärne loota Narva veehoidla küsimuse lahenemist pärast piirilepingu ratifitseerimist. Venelane toimib endiselt oma jõupositsioonilt temale kõige sobivamal viisil.
#000009
Küsimusele võrdse kohtlemise seaduse muutmise eelnõu osas leidis Madison, et absoluutset võrdsust ei saagi kõiges kunagi olla. Tegelikult on Eestis praegugi kõik võrdsed õigused tagatud. "Riigiasutustes saavad naised ja mehed ühesugust palka. Ei ole nii, et meesvälisminister saaks paremat tasu kui naisvälisminister. Erasektoris on asi küll teine, aga see on töövõtja ja tööandja vaheline kokkulepe ja kui naine lepib mehest väiksema tasuga, siis on see tema otsus."
#000010
Kaugelt üle kahe tunni kestnud kohtumisel esitati palju küsimusi ja räägiti väga rahumeelselt, kultuurselt ja ilma väliselt nähtava ärrituseta, lugupidavas suhtumises üksteisesse. Pärnus on kuum teema Vana turg ja sellestki kõneldi Sindis murelikult.
#000011
EKRE Pärnu piirkonna juht Helle Kullerkupp ütles, et esmaspäeval saadetakse avalik kiri ka Pärnumaalt valitud riigikogu liikmetele. Kullerkupp mõistab, et turu üle otsustab küll omanik, aga antud juhul on tegemist väga suure avaliku huviga, millega peaks arvestama nii omanik kui kohalik omavalitsus. Selle avaliku huvi selgitamisele ja lahenduse leidmisele soovib EKRE koostöös EVEA-ga nõu leida.
#000012
Kevin Bass: teadlased eksisid Covidi osas ja selle eest makstakse eludega
#000016
Varro Vooglaid: kui mind valitakse riigikogu liikmeks, luban seista kindlalt põhiseaduse kaitsel
#000017
WHO sõnul põhjustab Covid jätkuvalt häda
#000018
Keskerakond lubab kaitseväes taastada kaplaniteenistuse, spordirühma ja orkestri
#000019
Teadlane: mRNA süstide tegemine tuleb koheselt peatada!
#000021
Saksa tervishoiuminister tunnistab vigu koroonaviirusele reageerimisel, aga „vabandada on raske"
#000028
Tähtsamate kajastustega kursis olemiseks liitu meie uudiskirjaga!
#000030